Сушант Сингҳ Раҷпут

**Сушант Сингҳ Раҷпут** (,  машҳур аст; тав. 1 январ 1986, Патна, Ҳиндустон - 14 июн 2020, Мумбай, Ҳиндустон ) — ҳунарпеша ва раққоси ҳинд. Сушант фаъолияти ҳунарияшро дар силсилафилмҳо оғоз намудааст. Нақши дебютии ӯ дар силсилафилми телевизиони Star Plus, *[[:en:Kis Desh Mein Hai Meraa Dil|Kis Desh Mein Hai Meraa Dil]]* (2008) мебошад.

## Зиндагинома
Сушант Сингҳ Раҷпут дар Патнаи иёлоти Биҳар дар оилаи Кришна Кумар Сингҳ ва Уша Сингҳ таваллуд шудааст. Падари ӯ як афсари бознишастаи техникӣ аст ва дар Bihar State Handloom Corporation дар Патна кор кардааст. Вай аз ҳама панҷ бародар хурдӣ буд ва тахаллуси Гулшан дошт. Яке аз чаҳор хоҳари ӯ Миту Сингҳ бозигари крикети сатҳи давлатӣ мебошад. Ӯ дар "St. Karen's High School"-и Патна таҳсил намудааст.  Пас аз марги модараш дар соли 2002 оилаи ӯ ба Деҳлӣ кӯчид, ки дар он ҷо Сушант мактаби таҳсилоти миёнаро дар "Kulachi Hansraj Model School" ба итмом расонд.

Бино ба гузоришҳо, Раҷпут як хонандаи мӯътабаре буд, ки ба астрофизика таваҷҷуҳи амиқ дошт ва дар Олимпиадаи миллӣ оид ба физика ғолиб шуд. Вай дар Коллеҷи муҳандисии Деҳлӣ (баъдтар ба Донишгоҳи Технологии Деҳлӣ номгузорӣ шуд) барои ба даст овардани дараҷаи бакалаврии муҳандисӣ дар муҳандисии механикӣ қабул шуд. Тибқи гуфтаи Раҷпут, ӯ ба муҳандисӣ шавқ надошт, аммо хонаводааш ба ҷои ӯ интихоб кардааст. Вай ба ҷои ин мехост кайҳонавард ва баъдан халабони ҳавопаймо шавад, аммо инчунин ба Болливуд таваҷҷуҳ зоҳир карда, мухлиси Шоҳруххон буд.

## Фаъолият
Сушант ҳангоми таҳсил дар Донишгоҳи Технологии Деҳлӣ, бо Шиамак Давар ба дарсҳои рақс дохил шуд. Танҳо баъдтар, ӯ ба фаъолияти ҳунарии худ шурӯъ кард, зеро баъзе ҳамсинфони рақсиаш ба театр таваҷҷуҳ зоҳир карданд ва дар синфҳои театрӣ дар синфи Барри Ҷон иштирок карданд. Бо таъсири онҳо Раҷпут низ ба синфҳои актёрӣ пайваст. Дар онҳо ӯ ҳаваси худро дар театр пайдо кард: "Ман таҷрибаи озодиро ёфтам. Ман фаҳмидам, ки бо тамошобинон муошират карда тавонам. Ман медонистам, ки мехоҳам ин корро то абад анҷом диҳам."

Чанд моҳ пас аз ҳамроҳ шудан ба синфи рақс, Раҷпут узви ширкати рақсии Davar Standard интихоб шуд.  Дар соли 2005, вай ба гурӯҳи раққосҳои замина дар 51-умин Filmfare Awards интихоб шуд. Соли 2006 вай дар ҳайати гурӯҳе буд, ки ҳангоми маросими ифтитоҳи Бозиҳои Иттиҳоди 2006 барои бозӣ дар барномаи фарҳангӣ ба Австралия рафт ва он замон аз муваффақият дар дарсҳои рақс ва театр хурсанд шуда, қарор кард, ки муҳандисиро тарк кунад вақти пурраашро ба санъати бахшад.

Барои синамо, Раҷпут ба Мумбай кӯчид ва ба гурӯҳи театри Экҷуте Надира Баббар пайваст ва дар он ҷо дуним сол монд. Дар ҳамин ҳол, ӯ дар як таблиғи телевизионии Nestlé Munch баромад кард, ки дар саросари Ҳиндустон машҳур гаштааст.

Сушант дар тӯли ҳаёти худ дар 11 филм ва 4 силсилафилм нақш офарида бо ҳунарпешаҳои машҳур Раҷкумар Рао, Амирхон, Анушка Шарма, Критӣ Санон, Паринитӣ Чопра, Соро Алихон ва дигарон ҳунарнамоӣ намудааст.

## Ҳаёти шахсӣ

Сушант шаш моҳ бо ҳунарпеша Анкита Локҳанде, ки якҷоя дар силсилафилми *[[:en:Pavitra Rishta|Pavitra Rishta]]* нақш бозидаанд, муносибати ошиқона дошт вале соли 2016 онҳо ҷудо шудаанд. Баъдан бо Критӣ Санон якчанд муддат робита дошта онҳо низ пош хӯрдаанд. Соли охир ӯ бо ҳунарпеша Риӣ Чакрабортӣ муносибати ошиқона дошт ва ҳатто мехостанд оила барпо намоянд.

## Вафот
Рӯзи 14 июни 2020 Сушантро дар ҳавотозакунаки сақфи хонааш овезон дарёфтанд, ки ӯ 34 сол дошт. Аз рӯи расонаҳо ӯ шаш моҳи охир аз рӯҳафтодагӣ ва афсурдагӣ азоб мекашид. Аммо ягон мактуби пеш аз марг дарёфт нашудааст. Полиси Мумбай хабар додааст, ки аз утоқи Сушант якчанд дастурамали тиббӣ ёфт шудааст ва кофтукоб идома дорад.

Охирин маросимро баъди чок намудани бадан ва аз назар гузаронидани табибон дар Паван Ҳанс дар хонаи мурдасӯзии шаҳри Мумбай гузаронида шудааст, ки дар он аъзои оилааш аз Патна ва ҳамкоронаш дар ҷодаи синамо иштирок намуданд.

## Филмнома
### Филм

### Барномаҳои телевизионӣ

### Музик видео

## Ҷоизаҳо

## Нигаред низ
* Феҳристи ҳунарпешагони Ҳиндустон

## Эзоҳ

## Пайвандҳо

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешамардони синамои Ҳиндустон
Гурӯҳ:Ҳунарпешамардони телевизиони Ҳиндустон
Гурӯҳ:Ҳунарпешаҳои мард асри XXI
Гурӯҳ:Ҳунарпешамардони синамои ҳиндӣ